Document ID: /roh_data/filtered/fineweb-2-filterrobots_roh.jsonl.gz/3931

La blackbox registrescha las vuschs dals pilots, però er ramurs or dal cockpit.
L’impurtanta part da questa blackbox, il registratur da tuns, è restà intact. Il registratur da vuschs è dentant rut en plira tocca. L’equipa d'ina bartga speziala franzosa aveva avant annunzià d’avair chattà tocca dal vrac radund 290 kilometers en il nord da la costa egipziana. La tschertga è vegnida conduida en ina bassezza da fin 3’000 meters tranter l’Egipta e Creta.
Localisà tocca dal vrac
In bastiment spezial ha localisà en la Mar Mediterrana plirs lieus cun parts dal vrac da l'aviun da passagiers da la Egyptair ch'è crudà giu avant 4 emnas. Sco quai che la cumissiun d'inquisiziun a Cairo communitgescha, hajan ins er pudì transferir ils emprims maletgs. I vegn fatg ina carta dals tocs dal vrac.
L'aviun da passagiers cun 66 persunas a bord era crudà giu ils 19 da matg 2016 sin ses viadi da Paris a Cairo. La raschun per la disgrazia n'è anc betg sclerida.
RR novitads 06:00 / 16:00